Blitsbokke klap Kiwi’s deurmekaar | Netwerk24
Deur Marnus Kok 07 Desember 2019 17:41
'n Uitbundige Rosko Specman nadat die Blitsbokke gewen het. Foto Getty
Suid-Afrika het die Kiwi’s in ’n intense wedstryd met 15-0 geklop.
Dit was die eerste keer in die geskiedenis van die toernooi dat Nieu-Seeland nie ’n enkele punt in die Beker-eindstryd kon aanteken nie.
In die eerste helfte het die Nieu-Seelanders soos tiere verdedig en Zain Davids verhoed om te druk nadat hy oor die doellyn was.
Teen rustyd was die wenspan naelskraap met 5-0 voor, maar het ná die omdraaislag die oorwinning verseker.
Rosko Specman en Seabelo Senatla het weer hul klas onderstreep en gewys dat hulle oor die X-faktor beskik om ’n wedstryd omtrent eiehandig te wen.
Die Kiwi’s het in 2018 die titel gewen, nadat die Suid-Afrikaners die vorige twee jare met die louere weggestap het.
Suid-Afrika 15 (7): Drieë: Siviwe Soyizwapi, Chris Dry, Seabelo Senatla.
Meer oor: Chris Dry | Seabelo Senatla | Siviwe Soyizwapi | Sewesreeks | Blitsbokke | Doebai-Sewestoernooi